sagorsarker/bangla-wikipedia huggingface dataset:
শুতীয়া রাজ্য

শুতীয়া রাজ্য ()আনুমানিক ১১৮৭ সনে প্রতিষ্ঠিত ব্রহ্মপুত্র নদীর উত্তর পারে সোবনশিরি ও দিসাং নদীর মধ্যবর্তী অঞ্চলের একটি বিশাল সাম্রাজ্য। ১১৮৭ সনে বীরপাল শদিয়াকে শুতীয়া রাজ্যের রাজধানী করে। এরপর প্রায় দশটি সম্রাট এখানে রাজত্ব করেন। কামরূপ রাজ্য ধ্বংস হওয়ার পর শুতীয়া রাজ্য ও রাজভূঞা বিষয়া ও খেন রাজারা ক্ষমতায় আসেন। অসমের স্থানীয় জাতির মধ্যে শুতীয়া জাতিরা অন্যতম। তারা তিব্বত বার্মীশ গোষ্ঠির অন্তর্গত ছিলেন ও তিব্বত বার্মীশ ভাষা ব্যবহার করতেন। 
আনুমানিক ১১৮৭ সনে শুতীয়া রাজ্যের প্রথম রাজা বীরপাল বা বীরবল শোবনশিরি নদীর তীরে স্থিত সোনাগিরি পাহাড়ে বসবাসকারী ৬০টি পরিবারের উপর আধিপত্য বিস্তার করে শাসন করা আরম্ভ করেন। তারপর তিনি প্রতিবেশী জনজাতীদের পরাস্ত করেন ও গয়পাল নাম গ্রহণ করেন। পরবর্তী সময়ে তিনি উত্তর-পূর্ব অসম ও অরুণাচল প্রদেশকে নিয়ে শুতীয়া রাজ্য স্থাপন করেন। তার রাজ্যের রাজধানী ছিল শদিয়ায়। আহোম সাম্রাজ্য স্থাপনের পূর্বে উজনী অসমে শুতীয়া রাজ্য সবচেয়ে শক্তিশালী রাজ্য ছিল। একটি আহোম ইতিহাস মতে সেই সময়ে শুতীয়া রাজ্যের পূর্বে ছিল ব্রহ্মকুণ্ড ও পশ্চিমে ছিল সোবনশিরি উপত্যকা এবং উত্তরে পর্বতমালা ও দক্ষিণে বুঢ়ীদিহিং নদী। শুতীয়াদের মধ্যে ইতিহাস লেখার প্রথা না থাকার জন্য তাদের সবকয়টি রাজার নাম জানা যায় নাই। দেওধাই অসম বুরজ্ঞী নামক পুস্তক অনুযায়ী ১২ থেকে ১৬ শতকে সর্বমোট ১০টি রাজা শুতীয়া রাজ্যে রাজত্ব করেছেন। নোই ইলিয়াস সাহেবের হিস্ট্রী অফ দা শ্বানস-এর মতে আহোম রাজা চুকাফার সমসাময়িক সুতীয়া রাজা কোসীর পূর্বে তার চৌত্রিশজন বংশধর সুতীয়া রাজ্যে শাসন করেছেন। এই কথায় ভিত্তি করে বহুসংখ্যক পণ্ডিত খ্রিস্টিয় সপ্তম শতকে শুতীয়া রাজ্য স্থাপিত হয়েছিল বলে অনুমান করেছেন। 
শুতীয়া রাজাদের মধ্যে সবচেয়ে শক্তিশালী ও প্রভাবশালী রাজা ছিলেন গৌরীনারায়ণ। তার অপর নাম রত্নধ্বজপাল। তিনি বীরপালের পুত্র ছিলেন। ১২২৪ সনে তিনি স্বেতাগিরির রাজা ভদ্রসেনকে যুদ্ধে পরাস্ত করেন। তিনি ব্রহ্মপুত্রের উত্তর পারে রত্নপুর বা রতনপুর নামক স্থানকে রাজধানী স্থাপন করেন। কমতাপুরের রাজার কন্যাকে বিবাহ করে তিনি বন্ধুত্ব স্থাপন করেন। তিনি অন্যান্য শুতীয়া সমষ্টিকে নিজের রাজ্যে বিলীন হওয়ার জন্য উৎসাহ প্রদান করেন। ১৩৭৬ সনে দ্বন্দের ফলস্বরূপ শুতীয়া রাজার হাতে আহোম রাজা চুতাফার মৃত্যু হয়। ফলে আহোম রাজ্য ও শুতীয়া রাজ্যের মধ্যে দ্বন্দ্বের সৃষ্টি হয় ও এই দ্বন্দ্ব বহুবৎসর চলে। অবশেষে ১৫৯২ সনে আহোমেরা শুতীয়া রাজা নীতিপালকে হত্যা করে ও শুতীয়া রাজধানী শদিয়া দখল করে। আহোমেরা অঞ্চলটি শাসন করার জন্য শদিয়া খোয়া গোহাই নামক নতুন পদের সৃষ্টি করেন। কিন্তু শুতীয়ারা আহোমের বিরুদ্ধে বিভিন্ন লুণ্ঠন কার্য শুরু করেন। ১৬৭৩ সনে শুতীয়ারা আহোমের বশ্যতা শিকার করেন।
সিংহলীজ স্পোর্টস ক্লাব গ্রাউন্ড

সিংহলীজ স্পোর্টস ক্লাব গ্রাউন্ড () শ্রীলঙ্কার সর্বাপেক্ষা জনপ্রিয় ক্রিকেট মাঠগুলোর একটিরূপে বিবেচিত। এ মাঠেই শ্রীলঙ্কার প্রধান নিয়ন্ত্রণকারী সংস্থা শ্রীলঙ্কা ক্রিকেটের সদর দফতর অবস্থিত। প্রায়শঃই এ মাঠটিকে শ্রীলঙ্কার লর্ড’স নামে পরিচিত। অধিকাংশ ঘরোয়া ক্রিকেটের ফাইনালসহ আন্তর্জাতিক ক্রিকেট খেলা এ মাঠে অনুষ্ঠিত হয়। ১৯৮৪ সালে সফরকারী নিউজিল্যান্ড ক্রিকেট দলের বিপক্ষে অনুষ্ঠিত প্রথম টেস্টের মাধ্যমে এখানে টেস্ট খেলার সূচনা ঘটে এবং ইংল্যান্ডের বিরুদ্ধে ১৯৮২ সালে সর্বপ্রথম একদিনের আন্তর্জাতিক খেলার আয়োজন করা হয়।
১৮৯৯ সালে রয়্যাল কলেজ, এস. টমাস কলেজ এবং ওয়েজলি কলেজ নিয়ে গড়া সম্মিলিত বিদ্যালয় ক্রিকেট দল এক রানের ব্যবধানে কোল্টস ক্রিকেট ক্লাবকে পরাজিত করে। এরফলে সর্বদলীয় সিংহলিজ ক্লাব প্রতিষ্ঠিত হয় ও পরবর্তী সিংহলিজ স্পোর্টস ক্লাব নামে প্রতিষ্ঠা পায়। ক্লাবটি ভিক্টোরিয়া পার্কে বালুকাময় ও দারুচিনি গাছে ভরপুর স্থানে জমি লিজ নেয়। ১৯৫২ সালে ক্লাব কর্তৃপক্ষ ২০ একর জমি লিজ নেয় ও বর্তমান মৈতল্যান্ড প্লেসে স্থানান্তরিত হয়। দ্বিতীয় বিশ্বযুদ্ধে মাঠটি মিত্রশক্তি বিমানঘাঁটিরূপে ব্যবহার করে। ১৯৫৬ সালে শীর্ষস্থানীয় নাইটক্লাবের স্বত্ত্বাধিকারী ডোনোভান আন্দ্রি’র ব্যবসায়িক চুক্তিতে মাঠের প্যাভিলিয়ন তৈরি করা হয়। ১৯৭০-এর মধ্যবর্তী সময়কালে বৃহদাকৃতির স্কোরবোর্ড ও সাইটস্ক্রিন নির্মাণ করা হয়। পরবর্তীকালে বর্তমান স্কোরবোর্ডটি নির্মিত হয়। গণমাধ্যম কেন্দ্র ও সম্প্রচার কক্ষসহ আধুনিক সুযোগ-সুবিধাদি এ স্টেডিয়ামে বিদ্যমান।
বাংলাদেশ সরকারের সিলমোহর

বাংলাদেশ সরকারের সিলমোহর বাংলাদেশের মন্ত্রিপরিষদ এবং বাংলাদেশ সরকার তার দাফতরিক কাজে ব্যবহার করে থাকে।
এ সিলমোহরের একটি সংস্করণ বাংলাদেশী পাসপোর্টগুলির প্রচ্ছদ পৃষ্ঠায় ব্যবহৃত হয়। বাংলাদেশের প্রথম পতাকার নকশার মত করে এই সিলটি তৈরী করা হয় যা বাংলাদেশের মুক্তিযুদ্ধ চলাকলীন সময়ে ব্যবহৃত জাতীয় পতাকার বৃত্তাকার সংস্করণ। নকশার বাইরের সাদা অংশটির উপরে বাংলায় গণপ্রজাতন্ত্রী বাংলাদেশ এবং নিচে সরকার লেখা এবং দুইপাশে দুইটি করে মোট চারটি লাল ৫ কোণা বিশিষ্ট তারকা। কেন্দ্রে একটি লাল বৃত্তের মধ্যে হলুদ রংয়ের বাংলাদেশের মানচিত্র আঁকা। এটির নকশাকার হলেন নিত্যানন্দ সাহা।
সিলটি প্রথম গণপ্রজাতন্ত্রী বাংলাদেশ সরকারের অস্থায়ী সরকার গ্রহণ করে যা মুজিবনগর সরকার নামে পরিচিত। ১৯৭১ বাংলাদেশের মুক্তিযুদ্ধের সময় ভারতের কলকাতায় অবস্থিত বাংলাদেশের নির্বাসিত সরকার ছিল এই মুজিবনগর সরকার। ১৯৭১ সালের এপ্রিলের গোড়ার দিকে গঠিত এই অস্থায়ী সরকার বাংলাদেশের স্বাধীনতা ঘোষণা করে। এটি একই বছর মার্চ মাসের ২৬ তারিখ বাঙালি জাতীয়তাবাদী নেতা বঙ্গবন্ধু শেখ মুজিবুর রহমানের পূর্ব পাকিস্তানের স্বাধীনতার ঘোষণাকে নিশ্চিত করে।
আজনাদায়নের যুদ্ধ

আজনাদায়নের যুদ্ধ () ৬৩৪ সালের ৩০ জুলাই বর্তমান ইসরায়েলের অন্তর্গত কোনো স্থানে সংঘটিত হয়। নির্দিষ্ট স্থানটি জানা যায়নি। রাশিদুন খিলাফত ও বাইজেন্টাইন সাম্রাজ্যের মধ্যে এই যুদ্ধ সংঘটিত হয়। যুদ্ধে মুসলিমরা জয়ী হয়। যুদ্ধের বিস্তারিত মুসলিমদের লেখকদের বিবরণীতে উল্লেখ আছে। ৯ম শতকের ওয়াকিদি এদের অন্যতম।
ডেভিড নিকোলের মতে ৬৩৩ সালের শরতে বা ৬৩৪ সালের শুরুতে রাশিদুন সেনারা মদিনা ত্যাগ করে। ফেব্রুয়ারির ৪ তারিখ দাসিনের যুদ্ধে বাইজেন্টাইনরা পরাজিত হয়। এরপর এমেসায় (বর্তমান হিমস, সিরিয়া) অবস্থান করা সম্রাট হেরাক্লিয়াস কায়সারিয়া মেরিটিমা রক্ষার জন্য অতিরিক্ত সৈন্য পাঠান। মুসলিম সেনাপতি খালিদ বিন ওয়ালিদ এর ফলে সাসানীয়দের বিরুদ্ধে অপারেশন স্থগিত করে সিরিয়া পৌছান। ২৪ এপ্রিল বাইজেন্টাইন মিত্র গাসানীয়রা পরাজিত হয় এবং খালিদ পুরো বুসরায় প্রতিপক্ষহীন হয়ে উঠেন। এসময় খালিদ আবু উবাইদা ইবনুল জাররাহ, ইয়াজিদ ইবনে আবু সুফিয়ান, আমর ইবনুল আস ও শুরাহবিল ইবনে হাসানার সেনাদেরকে একত্রিত করেন।
খালিদ আমরের সেনাদেরকে আজনাদায়ন নামক স্থানে সমবেত করেন। ভূগোলবিদরা এ স্থানটিকে চিহ্নিত করতে সক্ষম হননি। ধারণা করা হয় আরবি "আদজিনাদ"(সেনাবাহিনী) থেকে এমন নাম হয়েছে। আরব সূত্র অনুযায়ী বর্তমান ইসরায়েলের বেত গুভরিন থেকে ৯ কিমি দূরে ওয়াদি সামত নামক স্থানে যুদ্ধক্ষেত্র চিহ্নিত করা হয়েছে।
ইয়াজিদ ইবনে আবি সুফিয়ান

ইয়াজিদ ইবনে আবু সুফিয়ান () ছিলেন মুহাম্মদ সাল্লাল্লাহু আলাইহি ওয়া সাল্লাম এর একজন সাহাবী। ৬৩৪ সালে খলিফা আবু বকর রা. কর্তৃক রোমান সিরিয়া জয় করার জন্য চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। তিনি খলিফা হযরত মুয়াবিয়া রা.এর ভাই। 
ইয়াজিদ ইবনে আবু সুফিয়ান ছিলেন আবু সুফিয়ান ইবনে হারবের পুত্র ও খলিফা প্রথম মুয়াবিয়ার ভাই। খলিফা ইয়াজিদ ইবনে মুয়াবিয়া আর ইয়াজিদ ইবনে আবু সুফিয়ান এক ব্যক্তি নন।
৬৩৪ সালে খলিফা আবু বকর কর্তৃক রোমান সিরিয়া জয় করার জন্য যে চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। ৬৩৯ সালে প্লেগে আক্রান্ত হয়ে আবু উবাইদা ইবনুল জাররাহর মৃত্যুর পর মুয়াজ ইবনে জাবাল সিরিয়ার গভর্নর হন। মুয়াজও প্লেগে মারা যান। এরপর খলিফা উমর ইবনুল খাত্তাব ইয়াজিদকে সিরিয়ার গভর্নর নিযুক্ত করেন। তিনিও ৬৪০ সালে প্লেগে মৃত্যুবরণ করেন।
ডা. জন ওয়াটসন

জন ওয়াটনসন (ইংরেজি:John H. Watson, ডাক্তার ওয়াটসন নামেই পরিচিত) শার্লক হোমস গল্পের একটি নিয়মিত চরিত্র। ওয়াটসন গোয়েন্দা চরিত্র শার্লক হোমসের বন্ধু, সহযোগী এবং কখনও কখনও একই বাসায় থেকেছেন তারা। তার কণ্ঠেই প্রথম পুরুষ ঢংয়ে শার্লক হোমস গল্প, উপন্যাস লেখা হয়।
প্রবোধচন্দ্র বাগচী

প্রবোধচন্দ্র বাগচী ( (১৮ নভেম্বর ১৮৯৮ - ১৯ জানুয়ারি ১৯৫৬) ছিলেন বিংশ শতাব্দীর ভারতীয় উপমহাদেশের অন্যতম পণ্ডিত, সাহিত্যের গবেষক এবং শিক্ষাবিদ। তিনি ছিলেন বিশ্বভারতী বিশ্ববিদ্যালয়ের তৃতীয় উপাচার্য।
তিনি ১৮৯৮ সালের ১৮ নভেম্বর শ্রীকোলে (বর্তমানে বাংলাদেশের মাগুরা জেলায় জন্মগ্রহণ করেন। তার পিতার নাম ছিলো শ্রী হরিনাথ বাগচী এবং মায়ের নাম ছিলো তরঙ্গিনী দেবী। খুব অল্প বয়সেই তার মা মারা যান এবং শ্রিকলেই (হাট শ্রীকল) তার লেখাপড়া শুরু করেন। ছোটবেলা থেকেই তিনি খুব মেধাবী ছিলেন। তিনি প্রধান শিক্ষকসহ অন্যান্য শিক্ষকদের স্নেহভাজন ছিলেন। ১৯১৪ সালে তিনি ম্যাট্রিক পাশ করেন। কৃষনগর সরকারি কলেজ থেকে ১৯১৮ সালে স্নাতক পরীক্ষা সম্পন্ন করেন। তিনি কলেজের সকল শিক্ষার্থীদের মধ্যে প্রথম স্থান লাভ করেন এবং বিশষ সম্মানসূচক "মেহিনী মোহন রায় পদক" লাভ করেন। গণিতে তার বিশেষ দক্ষতা থাকলেও তিনি সংস্কৃত ভাষায় উচ্চশিক্ষা লাভ করেন। প্রাচীন ভারতীয় ইতিহাস গবেষণার আগ্রহ থেকেই তিনি মূলত এই বিষয়টি বেছে নিয়েছিলেন।
জাদিপাই ঝর্ণা

জাদিপাই ঝর্ণা বাংলাদেশের বান্দরবান জেলার রুমা উপজেলায় অবস্থিত। এটি বাংলাদেশের প্রশস্ততম ঝর্ণাগুলোর মাঝে একটি। এই কারণে এই ঝর্ণা বাংলাদেশের অন্যতম আকর্ষণীয় জলপ্রপাত। বর্ষাকালে জলপ্রপাতের পানি প্রবাহ বছরের অন্যান্য সময়ের তুলনায় বৃদ্ধি পায়। বর্ষা মৌসুমে দেশের নানা প্রান্ত থেকে সৌন্দর্য্য পিপাসু মানুষ জাদিপাই ঝর্ণা দেখতে ছুটে আসে।
এটি পার্বত্য বান্দরবান জেলার রুমা উপজেলায় অবস্থিত। বাংলাদেশের দ্বিতীয় সর্বোচ্চ চূড়া কেওক্রাডং পাহাড় থেকে জাদিপাই ঝরণা পর্যন্ত পায়ে হেঁটে আসতে দুই ঘণ্টা সময় লাগে।
দাথিনের যুদ্ধ

দাথিনের যুদ্ধ () ছিল রাশিদুন বাহিনী এবং বাইজান্টাইন সাম্রাজ্যের মধ্যে আরব–বাইজান্টাইন যুদ্ধের অংশ হিসেবে ফেব্রুয়ারি ৬৩৪ সালে সংঘটিত একটি গুরুত্বপূর্ণ যুদ্ধ।
এই যুদ্ধটি গাজার আশেপাশে সংঘটিত একাধিক আরব অভিযানের পরপর সংঘটিত হয়। বাইজান্টাইন সেনাপতি সার্জিয়াস, যিনি ডাক্স ও ক্যান্ডিডেটাস পদে অধিষ্ঠিত ছিলেন, সেনাবাহিনীর স্বল্পতার কারণে একটি ছোট বাহিনী নিয়ে কাইসারিয়া থেকে গাজার দিকে অগ্রসর হন। সেখানে তিনি রাশিদুন বাহিনীর মুখোমুখি হন, যার নেতৃত্বে ছিলেন 'আমর ইবন আল-আস এবং যাঁর বাহিনী সংখ্যায় অনেক বেশি ছিল। উভয় বাহিনী গাজার কাছে দাথিন গ্রামে ৪ ফেব্রুয়ারি সংঘর্ষে জড়িয়ে পড়ে। এই যুদ্ধে বাইজান্টাইনরা পরাজিত হয় এবং সার্জিয়াসসহ ৩০০ জন সৈন্য নিহত হন। যুদ্ধের ফলে প্রায় ৪,০০০ জন বেসামরিক মানুষ নিহত হন, যদিও কিছু সূত্রে সংখ্যা ৪০,০০০ বলা হয়েছে।
সমসাময়িক উৎস "Doctrina Jacobi nuper baptizati" অনুসারে, এই মুসলিম বিজয়ে স্থানীয় ইহুদিরা আনন্দ প্রকাশ করে, কারণ তারা তখন রোমান শাসনের অধীনে নির্যাতিত সংখ্যালঘু ছিল।
বুদ্ধ ধাতু জাদি

বুদ্ধ ধাতু জাদি বাংলাদেশের বান্দরবান শহরের বালাঘাটা এলাকায় অবস্থিত একটি মন্দির। এটি বান্দরবান স্বর্ণ মন্দির নামেও সুপরিচিত। ধাতু বলতে কোন পবিত্র ব্যক্তির দেহ বা ব‍্যবহৃত অংশ বিশেষ বোঝায়। বুদ্ধ ধাতু জাদি বলতে বুদ্ধের অবশিষ্টাংশ দেহের অংশকে স্তুপ নির্মাণ স্থাপনা বিশেষ। এই বৌদ্ধ জাদিতে বাংলাদেশের দ্বিতীয় বৃহত্তম বুদ্ধ মূর্তি রয়েছে এবং এটি বাংলাদেশে সর্বাপেক্ষা বড় একটি হীনযান বৌদ্ধ তীর্থস্থান।
বান্দরবানে বসবাসরত মারমা জাতিগোষ্ঠী হীনযান তথা থেরবাদ বৌদ্ধ ধর্মাবলম্বী। ২০০০ সালে দক্ষিণ পূর্ব এশীয় ধাঁচে বার্মার স্থাপত্যবিদের তত্ত্বাবধানে জাদিটি নির্মিত হয়।
 
বৌদ্ধ মন্দির স্থানীয়দের কাছে কিয়াং নামে পরিচিত। বুদ্ধ জাদি পাই কিয়াং চট্টগ্রাম বিভাগের বান্দরবান জেলায় অবস্থিত। বান্দরবান জেলায় বাংলাদেশের সর্বোচ্চ দুই পর্বতশৃঙ্গ তাজিংডং এবং কেওক্রাডং অবস্থিত। শহরকে বেস্টন করে সাঙ্গু নদী বয়ে চলেছে। পাহাড়ের চূড়ায় অবস্থিত মন্দিরটি বালাঘাট থেকে ৪ কিমি এবং বান্দরবান সদর থেকে ১০ কিমি দূরে অবস্থিত। এই পাহাড়ে একটি লেক আছে। লেকের নাম "দেবতা পুকুর" দেবতা পুকুরটি সাড়ে ৩শত ফুট উচুতে হলে ও সব মৌসুমেই পানি থাকে। বৌদ্ধ ভানে-দের মতে, এটা দেবতার পুকুর তাই এখানে সব সময় পানি থাকে। প্রাকৃতিক সৌন্দর্য্যের লীলাভূমি বান্দরবানের পর্যটন কেন্দ্র গুলোর মধ্যে অন্যতম একটি হল বুদ্ধ ধাতু জাদি ক্যাং। এই জাদিটি এখন বৌদ্ধ সমপ্রদায়ের তীর্থ স্থানই নয় দেশী বিদেশী পর্যটকদের জন্য অন্যতম আকর্ষনীয় স্পটে পরিণত হয়েছে। এটি স্বর্ণমন্দির নামে পরিচিত পেলেও এটি স্বর্ণ নির্মিত নয়। মূলত সোনালী রঙের জন্যেই এটির নাম হয়েছে স্বর্ণমন্দির।
বৌদ্ধ ধর্মাবলম্বী ব্যতীত অন্যান্য ভ্রমনার্থীদের টিকিটের বিনিময়ে মন্দিরটি দর্শনের ব্যবস্থা রয়েছে। তবে জাদির মূল অংশে অর্থাৎ যেখানে জাদিটি আছে সেখানে সাধারণ দর্শনার্থীদের প্রবেশ করতে দেয়া হয় না। সন্ধ্যা ছয়টার পরে মন্দিরে সাধারণ দর্শনার্থীদের প্রবেশ নিষেধ। জাদি চত্ত্বরে শার্টপ্যান্ট, লুঙ্গি এবং জুতা পায়ে প্রবেশ নিষিদ্ধ।
রামমোহন কলেজ

রামমোহন কলেজ ভারতের পশ্চিম বঙ্গ রাজ্যের কলকাতা শহরের একটি স্নাতক ও স্নাতকোত্তর কলেজ। এটি কলকাতা বিশ্ববিদ্যালয়ের অধীনে। সিটি কলেজ থেকে এই কলেজের উৎপত্তি, পশ্চিম বঙ্গের পুরাতন প্রথম শ্রেণীর কলেজগুলির মধ্যে একটি। এটি ১০২/১, রাজা রামমোহন রায় সরণী, কলকাতায় অবস্থিত।
আনন্দমোহন বসু, পণ্ডিত শিবনাথ শাস্ত্রী, রমেশচন্দ্র দত্ত ও রাষ্ট্রগুরু সুরেন্দ্রনাথ বন্দ্যোপাধ্যায়-এর মত সম্ভ্রান্ত ব্রাহ্মণ মিলে ১৮৮১ সালে সিটি কলেজ প্রতিষ্ঠা করেন। রাষ্ট্রগুরু সুরেন্দ্রনাথ বন্দ্যোপাধ্যায় পরে শিক্ষক হিসাবে যোগ দেন। ১৯৬১ সালে কলকাতা বিশ্ববিদ্যালয় দ্বারা অনুমোদিত হয়ে "রামমোহন কলেজ" হিসাবে পুনঃস্থাপিত হয়। 
প্রতিষ্ঠাতা অনুযায়ী কলেজ উদ্দেশ্য ছিল সর্বোচ্চ এবংবিস্তৃত অর্থে শিক্ষার মাধ্যমে মন, হৃদয় এবং শরীরের প্রশিক্ষণ প্রদান এবং আস্তিকতার মাধ্যমে মানুষের ভাল এবং ঈশ্বরের গরিমা প্রচার করা।
কলেজটি জাতি, ধর্ম বা বর্ণ নির্বিশেষে সবার জন্য খোলা। কলেজের উজ্জ্বল ফলাফলের রেকর্ড রয়েছে। এটি সিটি গ্রুপের একটি কলেজ, যেটি সাধারণ ব্রাহ্ম সমাজ, কলকাতা অধীনে নিবন্ধিত ব্রাহ্ম সমাজ শিক্ষা সোসাইটি দ্বারা পরিচালিত হয়।
ইংরেজি - বাংলা - হিন্দি - সংস্কৃত - ইতিহাস - দর্শন - রাষ্ট্রবিজ্ঞান - বাণিজ্য - পদার্থ বিজ্ঞান - রসায়ন - গণিত - অর্থনীতি - ভূগোল - শিক্ষা - উদ্ভিদবিজ্ঞান - প্রাণিবিজ্ঞান - শারীরবিদ্যা
পীয়া রায় চৌধুরী

পীয়া রায় চৌধুরী একজন ভারতীয় অভিনেত্রী। ১৯৯৯ সালে জি টিভি-তে "হিপ হিপ হুররে" টেলিভিশন ধারাবাহিকে অভিনয়ের মাধ্যমে টিভি পর্দায় তার অভিষেক ঘটে। ২০০৩ সালে রাম গোপাল বর্মা পরিচালিত "ভুত" চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। পরবর্তীতে তিনি "চুপকে সে" (২০০৩), "ব্রাইড এ্যন্ড প্রেজুডিস" (২০০৪), "বাস্তু সুত্র" (২০০৪), "মাই ব্রাদার... নিখিল" (২০০৫), "দ্য বঙ্ কানেকশন" (২০০৬) ইত্যাদি চলচ্চিত্রে অভিনয় করেন।
তিনি মুম্বইয়ের বান্দ্রায় ন্যাশনাল কলেজে অধ্যয়ন করছেন।
পীয়া ডিসেম্বর ২০০৫ সালে অভিনেতা শায়ান মুন্সিকে বিয়ে করেন। পরবর্তীতে জেসিকা লাল বিতর্কের কারণে তাদের সম্পর্কের অবসান ঘটে।
হাইওয়ে (২০১৪-এর বাংলা চলচ্চিত্র)

হাইওয়ে সুদিপ্ত চট্টোপাধ্যায় পরিচালিত এবং সুরিন্দর ফিল্মস প্রযোজিত একটি ২০১৪ সালের ভারতীয় বাংলা চলচ্চিত্র। কোয়েল মল্লিক এবং পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করছেন। চলচ্চিত্রের সংগীত পরিচালনা করেছেন অনুপম রায়।
চলচ্চিত্রের কাহিনী হাইওয়েতে দেখা হওয়ায় দুইটি মানুষের জীবনকে ঘিরে গড়ে উঠেছে। এটি তাদের জীবনে অত্যন্ত গুরুত্বপূর্ণ পদক্ষেপ রাখে। তারা জীবনের বন্ধুরতার সামনে একত্রে থাকে। তাদের ভালবাসার কাহিনী নানা নাটকীয় মোড় নিতে থাকে।
কোয়েল মল্লিক ও পরমব্রত চট্টোপাধ্যায় এই চলচ্চিত্রে অসুখী দম্পতির অভিনয় করেছেন যারা নিজের মধ্যে গড়ে ওঠে দূরত্বটাকে কিছুতেই সরাতে পারছিল না। কোয়েল এখানে দেশি এবং পরমব্রত বিদেশী'র চরিত্রে অভিনয় করেছেন। যদিও তাদের ভালবাসার বিয়ে ছিল, তবুও তারা নিজেদেরকে নতুন দৃষ্টিভঙ্গিতে থেকে উপলব্ধি করতে থাকে এবং কাহিনী গড়ে ওঠে।
কোয়েল মল্লিকের স্বামী নিসপাল সিং রানের প্রযোজনা প্রতিষ্ঠান সুরিন্দর ফিল্মস এই চলচ্চিত্রের প্রযোজনা করেছে। এই চলচ্চিত্রের মাধ্যমে সুদীপ্ত চট্টোপাধ্যায়ের চলচ্চিত্র পরিচালনায় হাতেখড়ি হচ্ছে। চলচ্চিত্রের নাম প্রথমে "অপরিচিত" দেয়া হয়েছিল, কিন্তু পরবর্তীতে পরিবর্তন করা হয় ও বর্তমান নাম দেয়া হয়।
অভিনেত্রী কোয়েল মল্লিক এই চলচ্চিত্রে "হেমলক সোসাইটি"র পর আবারও পরমব্রত চট্টোপাধ্যায়ের বিপরীতে অভিনয় করছেন। এখানে তার চরিত্র একজন মানসিকভাবে অসুস্থ নারীর, যিনি নাইন্‌থ স্ট্যান্ডার্ডে পাঠকালীন তার বাবাকে হারায়। নিজের চরিত্র সম্পর্কে তিনি বলেন, "এতে পরমব্রত এবং আমি আছি এবং আবারও নিজেদের চরিত্রের সম্পূর্ণ বিপরীত কোন চরিত্রে আমরা অভিনয় করছি, কিন্তু একে "হেমলক সোসাইটি"র সাথে তুলনা করা যায় না।" এই চলচ্চিত্রের সাথে চুক্তিবদ্ধ থাকায় কোয়েল অনিরুদ্ধ রায় চৌধুরীর চলচ্চিত্র "বুনো হাঁস"-এ দেবের বিপরীতে অভিনয় করতে পারেননি। অভিনেতা গৌরব চক্রবর্তী এই চলচ্চিত্রে একজন রকস্টার এর চরিত্রে আছেন।
চলচ্চিত্রের দৃশ্যধারণ করা হয়েছে পশ্চিমবঙ্গের দার্জিলিং-এর পাহাড়ে। দার্জিলিং-এ থাকাকালীন অতিরিক্ত বর্ষণের ফলে এর দৃশ্যধারণের কাজ একটু পিছিয়ে দেয়া হয়েছে।
অনুপম রায় এই "হাইওয়ে"র সংগীত পরিচালনা করছেন। তিনি নিজেই এর গীতিকার।
ডেবি হকলি

ডেবোরাহ "ডেবি" অ্যান হকলি, এমএনজেডএম (; জন্ম: ৭ নভেম্বর, ১৯৬২) ক্রাইস্টচার্চে জন্মগ্রহণকারী সাবেক নিউজিল্যান্ডীয় প্রমিলা আন্তর্জাতিক ক্রিকেটার। ঘরোয়া ক্রিকেট ক্যান্টারবারি ম্যাজিসিয়ান্সের প্রতিনিধিত্ব করতেন ডেবি হকলি। দলে তিনি মূলতঃ ডানহাতি ব্যাটসম্যান ছিলেন। তবে দলের প্রয়োজনে ডানহাতে মিডিয়াম বোলিং করতেন।
নিউজিল্যান্ড জাতীয় মহিলা ক্রিকেট দলের হয়ে ১৯টি টেস্ট খেলায় অংশগ্রহণ করেন। ব্যক্তিগত সর্বোচ্চ অপরাজিত ১২৬* রানসহ ৫২.০৪ রান গড়ে সর্বমোট ১,৩০১ রান সংগ্রহ করেন। ১৯৮৪-৮৫ মেয়াদকালে দলের অধিনায়কের দায়িত্ব পালন করেন। এ দায়িত্বে থাকাকালে ডেবি হকলি ৬ টেস্টে নেতৃত্ব দেন। ইংল্যান্ড ও ভারত দলের বিপক্ষে অনুষ্ঠিত টেস্ট সিরিজ দুইটি ড্রয়ে পরিণত হয়। ১১৮টি একদিনের আন্তর্জাতিকে ৪১.৮৯ গড়ে ৪,০৬৪ রান করেন। একদিনের আন্তর্জাতিকে ২৭ খেলায় নেতৃত্ব দিয়ে ১২টিতে জয় পান ও ১৫টিতে পরাজয়বরণ করেন।
১৯৮২-২০০০ সময়কাল পর্যন্ত সর্বমোট ৫টি বিশ্বকাপে নিউজিল্যান্ড দলের সদস্য ছিলেন। এ সময়ে ১৫০১ রান তুলেন তিনি যা প্রতিযোগিতার ইতিহাসে সর্বাধিক রান। তন্মধ্যে ১৯৯৭ সালের আসরে সর্বাধিক ৪৫৬ রান তুলেন। ঐ প্রতিযোগিতায় তিনি দুইটি শতরান ও দুইটি অর্ধ-শতরানের সন্ধান পান। ২৯ ডিসেম্বর, ১৯৯৭ তারিখে ইডেন গার্ডেন্সে অনুষ্ঠিত চূড়ান্ত খেলায় তার দল অস্ট্রেলিয়ার বিপক্ষে মুখোমুখি হয়। ব্যাটিং উদ্বোধনে নেমে তিনি ১২১ বলে ৭৯ রান তুলেন যা তার দলের মোট সংগ্রহের ৪৮%। দুই অঙ্কের কোটায় শুধুমাত্র অধিনায়ক মাইয়া লুইস ১০ ও উইকেট-রক্ষক রেবেকা রোলস ১৮ তুলতে সক্ষম হন। ৪৯.৩ ওভারে নিউজিল্যান্ড ১৬৪ রানে গুটিয়ে গেলে বেলিন্ডা ক্লার্কের ৮১ বলে গড়া ৫২ রানের কল্যাণে অস্ট্রেলিয়া ৪৭.৪ ওভারে ১৬৫/৫ সংগ্রহ করে ও ৫ উইকেটে জয় তুলে নেয়। ঐ খেলায় তিনি ম্যান অব দ্য ম্যাচের পুরস্কার পান।
১৯৯৯ সালে নববর্ষের সম্মানে আয়োজিত অনুষ্ঠানে ক্রিকেট খেলায় অবদান রাখায় তাকে এমএনজেডএম পদকে ভূষিত করা হয়। ২০১৩ সালে আন্তর্জাতিক ক্রিকেট কাউন্সিলের হল অব ফেমে তাকে অন্তর্ভুক্ত করা হয়। সাবেক ইংরেজ অধিনায়ক র‌্যাচেল হেহো ফ্লিন্ট, অস্ট্রেলীয় বেলিন্ডা ক্লার্ক ও ইংরেজ এনিড বেকওয়েলের পর তিনি হচ্ছেন প্রথম নিউজিল্যান্ডীয়, যিনি এ তালিকায় প্রবেশ করেছেন।
'জাম-দ্ব্যাংস-স্মোন-লাম

'জাম-দ্ব্যাংস-স্মোন-লাম () (১৭৫০-১৮১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতষট্টিতম দ্গা'-ল্দান-খ্রি-পা বা প্রধান ছিলেন।
জাম-দ্ব্যাংস-স্মোন-লাম ১৭৫০ খ্রিষ্টাব্দে তিব্বতের খাম্স অঞ্চলে চিং-ফুগ () নামক স্থানে জন্মগ্রহণ করেন। তার পিতার নাম ছিল র্নাম-র্গ্যাল () এবং মাতার নাম ছিল ন্যি-মা-মিগ ()। কম বয়সে তিনি দ্গা'-ল্দান-দার-র্গ্যাস-গ্লিং () বৌদ্ধবিহারে ভর্তি হন ও সেখানে 'দুল-'দ্জিন-স্কাল-ব্জাং-র্নাম-র্গ্যাল () নামক এক বৌদ্ধ ভিক্ষুর নিকট শিক্ষার্থীর শপথ গ্রহণ করেন। ১৭৬৬ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্গে-লেগ্স (), য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষাশেষে ঐ প্রতিষ্ঠানের প্রধানেরর পদ লাভ করেন। ১৯৯৪ খ্রিষ্টাব্দে তিনি দ্গে-'দুন-ত্শুল-খ্রিম্স () নামক বৌদ্ধ পণ্ডিতের সঙ্গে চিং সম্রাট চিয়ানলোংয়ের রাজসভায় যাত্রা করেন এবং বেইজিং শহরে ইয়োংহেগোং বৌদ্ধবিহার ও ঝেহোর পোতালার প্রধান রূপে দায়িত্ব পালন করেন। এরপর তিনি তিব্বত ফিরে আসলে দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৪ খ্রিষ্টাব্দে তিনি দ্গা'-ল্দান বৌদ্ধবিহারের সাতষট্টিতম প্রধানের দায়িত্ব লাভ করেন এবং মাত্র তিন মাস এই পদে থাকার পরে তার মৃত্যু হয়।
তিনি বহু গ্রন্থ রচনা করেন, যার মধ্যে ব্যাং-ছুব-লাম-রিম-গ্যি-স্ঙ্গোন-'গ্রো-স্ব্যোর-বা'ই-ছোস-দ্রুগ-গি-খ্রিদ-য়িগ-ছেন-মো-'জাম-দ্ব্যাংস-ব্লা-মা'ই-দ্গোংস-র্গ্যান (), ব্যাং-ছুব-লাম-রিম-গ্যি-রিম-পা-ছুং-ঙ্গু'ই-জিন-ব্রিস-ব্লো-গ্সাল-র্গ্যা-ম্ত্শো'ই-'জুগ-ঙ্গোগ্স (), দ্গে-স্লোং-গি-ব্স্লাব-ব্যা'ই-স্দোম-ত্শিগ-থুব-ব্স্তান-গ্সাল-ব্যেদ () প্রভৃতি গ্রন্থগুলি সর্বাপেক্ষা উল্লেখযোগ্য।
ব্লো-ব্জাং-দ্গে-লেগ্স

ব্লো-ব্জাং-দ্গে-লেগ্স () (১৭৫৭-১৮১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটষট্টিতম দ্গা'-ল্দান-খ্রি-পা বা প্রধান ছিলেন।
জাম-দ্ব্যাংস-স্মোন-লাম ১৭৫৭ খ্রিষ্টাব্দে তিব্বতের 'ফেন-য়ুল () অঞ্চলে জন্মগ্রহণ করেন। তার পিতার নাম ছিল ব্সোদ-নাম্স-ল্হুন-গ্রুব () এবং মাতার নাম ছিল ল্হা-মো ()। তিনি সে-রা বিশ্ববিদ্যালয় বৌদ্ধবিহারে শিক্ষালাভ করেন, যেখানে স্গ্রুব-খাং-পা-ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। শিক্ষালাভের শেষে তিনি গ্যুমে তন্ত্র মহাবিদ্যালয়ে শিক্ষালাভ করেন। ১৮০৫ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন ও এই পদে তিনি তিন বছর থাকেন। ১৮১১ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৫ খ্রিষ্টাব্দে তিনি দ্গা'-ল্দান বৌদ্ধবিহারের আটষট্টিতম প্রধানের দায়িত্ব লাভ করেন এবং এক বছর এই পদে থাকার পরে তার মৃত্যু হয়।
ধর্মচক্র বিহার

ধর্মচক্র বিহার চট্টগ্রামের রাঙ্গুনিয়া উপজেলায় অবস্থিত একটি বিহার। ১৭২০ সালে আলীবর্দী খানের শাসনামলে এই অঞ্চলের বিত্তশালী তালুকদার বংশ প্রথম দিকে ছোট একটি বিহার নির্মাণ করেন যা ১৭৪০ সালে তিতন মুৎসুদ্দী নামের এক ব্যক্তি সংস্কার করেন। ১৯১০ সালে সদ্ধর্ম প্রাণ রসিক চন্দ্র তালুকদারের আর্থিক সহায়তায় বিহারটি ৩৭ ফুট উঁচু করে পূনঃনির্মাণ করা হয়।
বিহারটির অনেকটা আতা আকৃতির। বিহারের অভ্যন্তরে ইট ও সিমেন্ট নির্মিত ১১ ফুট উঁচু বুদ্ধ মূর্তি স্থাপিত আছে। বেদীতে বিভিন্ন প্রতিকৃতি অঙ্কিত আছে।
ধর্মচক্র বিহার চট্টগ্রাম জেলার রাঙ্গুনীয়া থানাধীন ৪নং মরিয়ম ইউনিয়নের ১নং ওয়ার্ডের সৈয়দবাড়িতে অবস্থিত।
সুদর্শন বিহার

সুদর্শন বিহার চট্টগ্রামের রাউজান থানায় অবস্থিত সব থেকে বড় বিহার বলে স্থানীয়দের কাছে এটি বড় কেয়াং নামে পরিচিত। বিহারটির সঠিক প্রতিষ্ঠাকাল নিয়ে বিতর্ক থাকলেও এটি হতবর্ষী প্রাচীন একটি বিহার। বিহারে রক্ষিত শ্বেত পাথরে সর্ববৃহৎ বুদ্ধ মূর্তিটি ৩ ফুট ৬ ইঞ্চি উচ্চতাবিশিষ্ট। ১৯৭১ সালে বাংলাদেশের মহান মুক্তিযুদ্ধের সময় এই বিহার থেকে শ্বেত পাথরের এবং চন্দন কাঠের অনেকগুলো বুদ্ধ মূর্তি লুট হয়ে যায়। ১৯৮৩-৮৪ সালে থাই সরকারের অনুদানে তিনটি সুবিশাল বুদ্ধ মূর্তি স্থাপন করা হয়। এর মধ্যে বড় মূর্তিটির ওজন প্রায় ২০ টন।
সুদর্শন বিহার চট্টগ্রাম জেলার রাউজান থানার ১০নং পূর্ব গুজরা ইউনিয়নের ৩নং ওয়ার্ডে অবস্থিত।
মোংলা বৈদ্যের বিহার

মংলা বৈদ্যের বিহার বাংলাদেশের চট্টগ্রাম জেলার পটিয়া থানায় অবস্থিত। আনুমানিক ১৫০ বছর আগে ৪০ শতক জমির উপর স্থানীয় বৌদ্ধ ভিক্ষু দশরথ এই বিহারটি নির্মাণ করেন। স্থানীয় উমাচরণ মুৎসুদ্দী মূল মন্দির এবং বুদ্ধমূর্তি নির্মাণের সামগ্রিক ব্যয় নির্বাহ করেন। বিহারটি ৪৯ ফুট উঁচু। শ্বেত পাথরের বুদ্ধ মূর্তিটিই বার্মা থেকে আনা হয়।
চট্টগ্রাম জেলার দক্ষিণে অবস্থিত পটিয়া থানার ৮ নং কাশিয়াইশ ইউনিয়নের পিঙ্গলা গ্রামে।
করল সুমঙ্গল বিহার

করল সুমঙ্গল বিহার চট্টগ্রাম জেলার পটিয়া থানায় অবস্থিত। প্রায় ২০০ বছর পূর্বে হারাধন মহাস্থবির ৬০ শতক জমির উপর বাঁশ এবং টিন দিয়ে বর্মি বিহারের অনুকরণে এই বিহার নির্মাণ করেন। ১৯০০ সালে ভিক্ষু প্রজ্ঞালংকার মহাস্থবি বিহারটি সংস্কার করেন। বিহারে ৪.৯ফুট উঁচু বুদ্ধ মূর্তিসহ আরো দশটি ব্রোঞ্জ ও শ্বেত পাথরের মূর্তি আছে।
চট্টগ্রাম জেলার পটিয়া উপজেলার ১৪ নং ভাটিখাইন ইউনিয়ন এর ০১ নং ওয়ার্ডে তথা বৌদ্ধ সম্প্রদায় অধ্যুষিত করল গ্রামে বিহারটি অবস্থিত।
আঁধার মানিক কল্যাণ বিহার

আঁধার মানিক কল্যাণ বিহার চট্টগ্রামের রাউজান থানায় অবস্থিত। বাংলায় প্রাচীনতম বিহারগুলোর মধ্যে আঁধার মানিক কল্যাণ বিহার অন্যতম। বিহারের গাঁয়ে উৎকীর্ণ ফলক থেকে জানা যায় বিহারটি ১৬৯৪ সালে প্রতিষ্ঠিত। প্রাচীন বিহারের আকার আকৃতি সম্পর্কে কোন তথ্য জানা যায় না। বর্তমান বিহারটি একতলা।
চট্টগ্রাম জেলার রাউজান থানার ১০ নং পূর্ব গুজরা ইউনিয়নের পূর্ব আঁধার মানিক গ্রামে বিহারটি অবস্থিত।
অগগ্য মেধা ক্যায়াং

অগগ্য মেধা ক্যায়াং বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।
এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোটো মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে "জয়সুখ ক্যায়াং" অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।
ফরাচিন বিহার

ফরাচিন বিহার চট্টগ্রামের রাইজান থানায় অবস্থিত। পশ্চিমমুখী প্রাচীন এই বিহারে বর্তমান অবস্থা করুন। ডা. রামচন্দ্র বড়ুয়া লিখেছেন, আনুমানিক ১২৬৭ শব্দের ১২০ বৎসর পূর্বে ১৭৮৫ খ্রিষ্টাব্দে বদু নামক এক পর্বতবাসিনী চাকরা ফরাচিন মন্দির নির্মাণ করে বুদ্ধমূর্তিক প্রতিষ্ঠা করেন। ফরা ব্রম্মদেশীয় শব্দ। ফরা অর্থ বুদ্ধ। আনুমানিক ১০ শতক জমির উপর এই বিহারটি অবস্থিত।
চট্টগ্রাম জেলার রাউজান থানাধীন বাগোয়ার ইউনিয়নের বাগোয়ান গ্রামে অবস্থিত।
উনাইনপুরা লঙ্কারাম বিহার

উনাইনপুরা লঙ্কারাম বিহার চট্টগ্রাম জেলায় পটিয়া থানায় অবস্থিত। ১৫৩০ খ্রিষ্টাব্দে মাং বংশীয় যোগীমার বা যোগী খাইংয়ের বংশধর জয়ধরা রাইলী ১০০ শতক জমির উপর টিনের চাল এবং বাঁশের বেড়া দিয়ে বিহারটি নির্মাণ করেন। পরে মাটির দেয়াল দেয়া হয়। প্রাকৃতিক দূর্যোগে মাটির দেয়াল নষ্ট হয়ে গেলে বান্দরবানের পোয়াং রাজা এখানে বাঁশের কারুকার্যখচিত বর্মি বিহারের অণুকরণে বিহার নির্মাণ করেন। ১৮৭৯-৮০ সালের দিকে বিহারটি ইট দিয়ে পাকা করা হয়। বিহারের দেয়ালের গায়ে শ্বেত পাথরের ফলকে ১৯২০ সালে বিহার সংস্কার বিষয়ক তথ্য উৎকীর্ন করা আছে।
লগ্নসার আনন্দ বৌদ্ধ বিহার

লগ্নসার আনন্দ বৌদ্ধ বিহার লালমাই পাহাড়ের পাদদেশে ২৫ শতক ভূমির উপর অবস্থিত। সাক্ষ্যপাল এবং চন্দ্রবংশীয় রাজাদের দ্বারা লালমাই পাহাড়ে আনন্দ বিহার নামে একটি বিহার ছিলো। কিন্তু সেই বিহারটি ধ্বংস হয়ে যায়। ১৯৮১ সালে সুগতানন্দ মহাথের এবং অধ্যাপক ড. সথীথানন্দের পৃষ্ঠপোষকতায় আনন্দ বিহার নামে নতুন এই বিহারটি প্রতিষ্ঠা করা হয়। ১৯৯৯ সালে বিহারসংলগ্ন ভূমিতে প্রাপ্ত প্রায় ৫ ফুট উচ্চতা বিশিষ্ট মূর্তিটি এখন বিহারে সংরক্ষিত আছে। থাইল্যান্ড সরকার উপহার হিসেবে এই বিহারে দুইটি বুদ্ধ মূর্তি দান করেন।
চাঁদপুর-চট্টগ্রাম-ঢাকা মহাসড়কের উত্তর পার্শ্বে লালমাই পাহাড়ের পাদদেশে ৯নং দক্ষিণ শিলমুড়ি ইউনিয়নের ১ নং লগ্নসার ওয়ার্ডে অবস্থিত।
বাংলাদেশ প্রিমিয়ার লিগের অধিনায়কগণের তালিকা

ক্রিকেট খেলায় যিনি দলকে নেতৃত্ব দেওয়ার পাশাপাশি কিছু অতিরিক্ত দায়িত্ব পালন করেন, তিনি দলের অধিনায়ক। বাংলাদেশ প্রিমিয়ার লিগ (বিপিএল) হল বাংলাদেশ ক্রিকেট বোর্ড (বিসিবি) আয়োজিত একটি পেশাদার টুয়েন্টি২০ ক্রিকেট টুর্নামেন্ট। ২০১২ সালে বিপিএল-এর প্রথম আসর অনুষ্ঠিত হয়। এখন পর্যন্ত হওয়া সাত (২০১২, ২০১৩, ২০১৫, ২০১৬, ২০১৭, ২০১৯ এবং ২০১৯-২০) আসরে ৪৮ জন খেলোয়াড় অন্তত ১ টি ম্যাচের জন্য হলেও অধিনায়ক হিসেবে দায়িত্ব পালন করেছেন।
২০১২ সাল হতে বাংলাদেশ জাতীয় ক্রিকেট দল-এর সাবেক ও সবচেয়ে সফল অধিনায়ক মাশরাফি বিন মর্তুজা, অধিনায়ক হিসেবে বিপিএল-এ সবচেয়ে বেশি ম্যাচে অংশগ্রহণ করেছেন। অধিনায়ক হিসেবে বিপিএল-এ খেলা তার ৮৬টি ম্যাচের মধ্যে সর্বমোট জয়ের হার ৬২.৭৯%। অধিনায়ক হিসেবে দ্বিতীয় সর্বোচ্চ (৭৬টি) ম্যাচের নেতৃত্ব দিয়েছেন মাহমুদুল্লাহ রিয়াদ। বিপিএল-এ খেলা তার ৭৬টি ম্যাচের মধ্যে সর্বমোট জয়ের হার ৫০.৬৫%। অধিনায়ক হিসেবে তৃতীয় সর্বোচ্চ (৭৩টি) ম্যাচের নেতৃত্ব দিয়েছেন মুশফিকুর রহিম। তার নেতৃত্ব দেয়া বিপিএল-এ ৭৩টি ম্যাচের মধ্যে সর্বমোট জয়ের হার ৫১.৩৬%। ১০০% জয়ের হার নিয়ে ঢাকা গ্ল্যাডিয়েটরস-এর মোশাররফ হোসেন এর বিপিএল-এ সবচেয়ে ভাল জয়ের হার রয়েছে। যদিও তিনি মাত্র একটি ম্যাচে অধিনায়কত্ব করেছেন। অন্তত ১ টি ম্যাচের অধিক ম্যাচে দলকে নেতৃত্ব দিয়েছেন, তাদের মধ্যে ব্রেন্ডন টেলর-এর জয়ের হার সবচেয়ে ভাল। তার জয়ের হার ৬ ম্যাচে ৮৩.৩৩%। তবে যারা অন্তত ১০ টি ম্যাচে অধিনায়কত্ব করেছেন তাদের মধ্যে ইমরুল কায়েস-এর বিপিএল-এ সবচেয়ে ভাল জয়ের হার রয়েছে। ১৭ টি ম্যাচে তার জয়ের হার ৭০.৫৮%। একইভাবে অন্তত ১০টি ম্যাচে অধিনায়কত্ব করা খেলোয়াড়দের মধ্যে শাহরিয়ার নাফীস-এর বিপিএল-এ সবচেয়ে খারাপ জয়ের হার রয়েছে। ১৪ টি ম্যাচে তার জয়ের হার ২৮.৫৭%। ৩৭টি করে পরাজয় নিয়ে মাহমুদুল্লাহ রিয়াদ অধিনায়ক হিসেবে হারের তালিকায় সবার উপরে। বিপিএল-এ অধিনায়ক হিসেবে মুশফিকুর রহিম সবচেয়ে বেশি দলের নেতৃত্ব দিয়েছেন।
পিটার ট্রেগো অধিনায়ক হিসেবে কোন জয় ছাড়া সবচেয়ে বেশি ম্যাচে অংশ নিয়েছেন। তিনি ৫ টি ম্যাচে তার দলকে নেতৃত্ব দেন এবং ৫টিতেই তার দল পরাজিত হয়। ৬ জন খেলোয়াড় সিলেট রয়ালস-কে, ৫ জন খেলোয়াড় দুরন্ত রাজশাহী-কে, ৪ জন খেলোয়াড় বরিশাল বার্নার্স-কে, তিনজন করে খেলোয়াড় চিটাগাং কিংস, ঢাকা গ্ল্যাডিয়েটরস ও খুলনা রয়েল বেঙ্গলস এবং ২ জন খেলোয়াড় রংপুর রাইডার্স-কে নেতৃত্ব দিয়েছেন। অন্তত এক ম্যাচে হলেও অধিনায়কত্ব করা এই ৪৮ জনের মধ্যে ২১ জন বাংলাদেশের খেলোয়াড়। বাকি ২৭ জন বিদেশি খেলোয়াড়।
এই তালিকায় তারাই স্থান পেয়েছেন যারা বিপিএল-এ তাদের দলকে অন্তত এক ম্যাচের জন্য হলেও নেতৃত্ব দিয়েছেন। এই তালিকা তৈরি করা হয়েছে ম্যাচের সংখ্যার ভিত্তিতে। যদি কোন ক্ষেত্রে ম্যাচের সংখ্যা সমান হয়ে যায় সে ক্ষেত্রে জয়-পরাজয়ের হারের ভিত্তিতে শ্রেণী বিন্যাস করা হয়েছে। এর পরেও কোন ক্ষেত্রে সমান থাকলে নামের শেষাংশের ভিত্তিতে শ্রেণী বিন্যাস করা হয়েছে।
আসাম কৃষি বিশ্ববিদ্যালয়

আসাম কৃষি বিশ্ববিদ্যালয় () আসামের যোরহাটে স্থিত উত্তর-পুর্বাঞ্চলের একমাত্র কৃষি বিশ্ববিদ্যালয়। ১৯৬৯ সনে বিশ্ববিদ্যালয়টি স্থাপিত হয়। আসামে কৃষি শিক্ষা, গবেষণা ও কৃষি সম্প্রসারণে বিশ্ববিদ্যালয়টির অবদান যথেষ্ট। যোরহাটের কৃষি মহাবিদ্যালয় ও আসাম পশু চিকিৎসা মহাবিদ্যালয়কে কেন্দ্র করে আসাম কৃষি বিশ্ববিদ্যালয় স্থাপন করা হয়।সম্পূর্ণ বিশ্বের মধ্যে কেবল এই বিশ্ববিদ্যালয়টিতে চা-এর প্রযুক্তিবিদ্যায় স্নাতক ও স্নাতকোত্তর পর্যায়ে শিক্ষা প্রদান করা হয়। ৬০০অধিক শিক্ষক, গবেষক ও সম্প্রসারণ বিশেযজ্ঞ এই বিশ্ববিদ্যালয়ের মাধ্যমে কৃষি ও পশু চিকিৎসা বিষয়ে বিভিন্ন সেবা প্রদানে প্রতিজ্ঞাবদ্ধ আছেন।
আসাম কৃষি বিশ্ববিদ্যালয়ের তত্বাবধানে আসামের ৬টি কৃষি বিভাগে একটি করে আঞ্চলিক গবেষণা কেন্দ্র রয়েছে:
বিশ্ববিদ্যালয়ের অনুষদের অধীনে বিভাগসমূহ:
এই বিশ্ববিদ্যালয়ের অধীনে নিন্মলিখিত মহাবিদ্যালয় আছে:
ব্যাং-ছুব-ছোস-'ফেল

ব্যাং-ছুব-ছোস-'ফেল () (১৭৫৬-১৮৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনসত্তরতম দ্গা'-ল্দান-খ্রি-পা বা প্রধান ছিলেন।
ব্যাং-ছুব-ছোস-'ফেল ১৭৫৬ খ্রিষ্টাব্দে তিব্বতের খাম্স অঞ্চলের লি-থাং নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল মা-মো-ম্ত্শো ()। ১৭৬৯ খ্রিষ্টাব্দে দ্কোন-ম্ছোগ-ছোস-ফেল () নামক এক বৌদ্ধ ভিক্ষু তাকে শিক্ষার্থীর শপথ দান করেন। ১৭৭৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ে ভর্তি হন এবং ছোস-দ্বাং-র্গ্যা-ম্ত্শো (), সাংস-র্গ্যাস-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। ১৭৭৯ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন এবং শার-ছেন-ঙ্গাগ-দ্বাং-ব্ক্রা-শিস (), দ্গে-'দুন-ত্শুল-খ্রিম্স (), শার-পা-ব্লো-ব্জাং-ব্স্তান-পা (), গুং-রু-ব্লো-ব্জাং-দোন-গ্রুব () প্রভৃতি বৌদ্ধ পণ্ডিতের নিকট শিক্ষালাভ করেন। ১৮০৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধান হিসেবে দায়িত্ব লাভ করেন। ১৮১১ খ্রিষ্টাব্দে তিনি নবম দলাই লামার শিক্ষক হিসেবে নিযুক্ত হন। ১৮১৬ খ্রিষ্টাব্দে তিনি দ্গা'-ল্দান বৌদ্ধবিহারের উনসত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন। ১৮২২ খ্রিষ্টাব্দে বিহারের প্রধানের পদ থেকে অবসর গ্রহণের পর তিনি ছু-ব্জাং () বৌদ্ধ আশ্রমে বাকি জীবন অতিবাহিত করেন।
বনু গাতাফান

গাতাফান () ছিল একটি আরব গোত্রীয় সম্মিলন, যারা মূলত মদিনার উত্তর-পূর্বাঞ্চলে বসবাস করত। গাতাফানদের প্রধান শাখাগুলোর মধ্যে ছিল বনু আবস, বনু দুবইয়ান এবং আশজা'। তারা মুহাম্মদের সঙ্গে ঘনিষ্ঠভাবে সম্পর্কযুক্ত কিছু আরব গোত্রের অন্যতম ছিল। খন্দকের যুদ্ধে তারা কুরাইশদের সঙ্গে মিত্রতা গড়ে তোলে।
গাতাফানরা ছিল নাজদের ওয়াদি আল-রুম্মাহ অঞ্চলে বসবাসকারী একটি বেদুইন গোত্রীয় গোষ্ঠী। এই অঞ্চলটি হেজাজ পর্বতমালা এবং জাবাল শাম্মারের মধ্যবর্তী স্থানে অবস্থিত। আরব বংশানুক্রম অনুযায়ী, এই গোত্রের পূর্বসূরি ছিলেন গাতাফান ইবন সাঈদ ইবন কায়েস আয়লান, ফলে তারা বৃহত্তর কায়েস গোত্রের অংশ হিসেবে বিবেচিত। "গাতাফান" শব্দটির উৎপত্তি বা অর্থ জানা যায় না।
গাতাফানদের প্রধান শাখাসমূহ হলো:
গাতাফান গোত্রের সঙ্গে মুহাম্মদের বেশ কয়েকটি সামরিক সংঘর্ষ ঘটে। প্রথম সংঘর্ষটি ছিল ধি আমরের আক্রমণ, যা সাওয়িক অভিযানের পরপরই ঘটেছিল। এই ঘটনা ঘটে ইসলামি বর্ষপঞ্জিকা অনুযায়ী ৩ হিজরিতে, অর্থাৎ খ্রিস্টীয় ৬২৪ সালের সেপ্টেম্বর মাসে।
এই অভিযানের নির্দেশ দেন মুহাম্মদ, কারণ তিনি সংবাদ পান যে বনু মুহারিব ও বনু তালাবা গোত্র মদিনার উপকণ্ঠে হামলার পরিকল্পনা করছে। তাই তিনি প্রতিরোধমূলক ব্যবস্থা হিসেবে ৪৫০ জন সেনাসহ অভিযান পরিচালনা করেন।
আরেকটি সংঘর্ষ ছিল ধাত আল-রিকা অভিযানে, যেখানে মুহাম্মদ অভিযান পরিচালনার নির্দেশ দেন। কারণ তিনি জানতে পারেন যে ওই গোত্রটি ধাত আল-রিকায় সমবেত হয়েছে সন্দেহজনক উদ্দেশ্যে।
এরপর ঘটে দুমাতুল জন্দাল অভিযান। মুহাম্মদ এই অভিযান পরিচালনার নির্দেশ দেন, কারণ তিনি খবর পান যে কিছু গোত্র সেখানে ডাকাতির সঙ্গে জড়িত এবং মদিনায় হামলার প্রস্তুতি নিচ্ছে। এই অভিযানটি ঘটে খ্রিস্টীয় ৬২৬ সালের জুলাই মাসে।
পরবর্তী সংঘর্ষ ছিল আবু কাতাদা ইবন রাবি আল-আনসারি (খাদিরাহ) অভিযান। এটি হয় খ্রিস্টীয় ৬২৯ সালের নভেম্বর বা ডিসেম্বর মাসে। এই অভিযানের লক্ষ্য ছিল গাতাফান গোত্র, কারণ মুহাম্মদ শুনেছিলেন তারা সৈন্য সমাবেশ করছে এবং তখনো ইসলামের আওতাভুক্ত হয়নি।
নর্থ ডাকোটা স্টেট বিশ্ববিদ্যালয়

নর্থ ডাকোটা স্টেট ইউনিভার্সিটি অব এগ্রিকালচার অ্যান্ড অ্যাপ্লাইড সাইন্স (; সংক্ষেপে: এনডিএসইউ বা NDSU) যা নর্থ ডাকোটা স্টেট ইউনিভার্সিটি নামে বহুল পরিচিত, যুক্তরাষ্ট্রের উত্তর ডাকোটা রাজ্যের ফারগো শহরে অবস্থিত একটি পাবলিক বিশ্ববিদ্যালয়। ২৫৮ একর আয়তনের ক্যাম্পাসে ১৪ হাজারের অধিক ছাত্র ছাত্রী পড়াশোনা করে। ১৮৯০ সালে উত্তর ডাকোটা কৃষি মহাবিদ্যালয় (North Dakota Agricultural College) নামে এই শিক্ষাপ্রতিষ্ঠান যাত্রা শুরু করে। এই বিশ্ববিদ্যালয় কিছু কৃষি গবেষণা প্রতিষ্ঠান পরিচালনা করে। কৃষি গবেষণা প্রতিষ্ঠানের অধীনে জমির পরিমাণ ১৮,৪৮৮ একর।
এই বিশ্ববিদ্যালয়ের শিক্ষার্থীদের মধ্যে ৫৫% ছাত্র এবং ৪৫% ছাত্রী। এখানে সেমিস্টার পদ্ধতিতে পড়ানো হয়।
বনু হাশিম

বনু হাশিম () ছিল কুরাইশ গোত্রের একটি আরবীয় উপগোত্র। ইসলাম ধর্মের নবী মুহাম্মদ এই গোত্রের অন্তর্ভুক্ত ছিলেন। গোত্রটির নামকরণ করা হয়েছে মুহাম্মদের প্রপিতামহ হাশিম ইবনে আব্দ মানাফ-এর নামানুসারে।
এই গোত্রের সদস্যদের এবং তাদের বংশধরদের সাধারণত হাশিমি, হাশিমাইট, হাশিমিদ বা বাকারা নামে ডাকা হয়। এদের অনেকেই উপনাম হিসেবে ব্যবহার করেন। বিশেষত যারা মুহাম্মদের কন্যা ফাতিমার মাধ্যমে তার বংশধর, তারা ঐতিহ্যগতভাবে উপাধি ধারণ করেন, যা অনেক সময় এর সমার্থক হিসেবে ব্যবহৃত হয়।
অষ্টম শতক থেকে হাশিমি বংশধারাকে সম্মানীয়তার প্রতীক হিসেবে গণ্য করা হতো। অনেক ইসলামী রাজবংশ তাদের শাসনের বৈধতা প্রতিষ্ঠায় এই বংশীয় পরিচয়কে ভিত্তি হিসেবে গ্রহণ করে। হাশিমি বংশধারীদের মধ্যে বিখ্যাত কিছু ইসলামী রাজবংশ হলো: আব্বাসীয়রা (৭৫০–৯৪৫ খ্রিষ্টাব্দে বাগদাদে শাসন করে; ৯৪৫–১২৫৮ খ্রিষ্টাব্দে বাগদাদে এবং ১২৬১–১৫১৭ খ্রিষ্টাব্দে কায়রোতে খেলাফতের পদ ধারণ করে), ফাতেমীয়রা (৯০৯–১১৭১ খ্রিষ্টাব্দে কায়রো থেকে খেলাফতের দাবি করে), আলাউই রাজবংশ (১৬৩১ সাল থেকে মরক্কোর শাসক), এবং হাশেমাইট রাজবংশ (১৯২১ সাল থেকে জর্দানের শাসক)।
এই গোত্রের নামকরণ ঐতিহ্যগতভাবে হাশিম ইবনে আব্দ মানাফ-এর নামে করা হয়েছে। তিনি আজদি গোত্রের একটি উপগোত্র বনু নাজ্জার-এর সালমা বিনত আমর-এর সঙ্গে বিবাহবন্ধনে আবদ্ধ হন।
ইসলাম-পূর্ব যুগে আরবরা নিজেদের পরিচয় তিনটি স্তরে দিত—গোত্র, উপগোত্র এবং পরিবার বা গৃহ। সেই সময়ের দুইটি প্রধান গোত্রিক গোষ্ঠী ছিল: আদনানীয় (যারা আদনান থেকে উদ্ভূত, এবং আরব উপদ্বীপের উত্তর, মধ্য ও পশ্চিমাঞ্চলের আরবদের পূর্বপুরুষ হিসেবে বিবেচিত) এবং কাহতানীয় (যারা কাহতান থেকে উদ্ভূত এবং দক্ষিণ ও দক্ষিণ-পূর্ব আরবের আরবদের পূর্বপুরুষ)।
বনু হাশিম ছিল কুরাইশ গোত্রের একটি উপগোত্র, এবং এটি একটি আদনানীয় গোত্র হিসেবে পরিচিত। এই উপগোত্রের নাম রাখা হয়েছে মুহাম্মদের প্রপিতামহ হাশিম ইবনে আব্দ মানাফ-এর নাম অনুসারে। বনু আবদ শামস, বনু আল-মুততালিব এবং বনু নওফাল—এই উপগোত্রগুলোর সঙ্গে মিলে বনু হাশিম বনু আব্দ আল-মানাফ নামক বৃহত্তর অংশ গঠন করে, যা কুরাইশ গোত্রের অন্তর্গত।
নিম্নলিখিত রাজপরিবার, সম্রাজ্যিক রাজবংশ এবং গোত্রসমূহ নিজেদের হাশিম এর বংশধর বলে দাবি করে:
আরব উপদ্বীপ
আফ্রিকা
ইন্দো-পারস্য
দক্ষিণ-পূর্ব এশিয়া
ইউরোপ
এন৬ (বাংলাদেশ)

এন৬ বাংলাদেশের একটি জাতীয় মহাসড়ক যা রাজশাহী বিভাগে রাজশাহী এবং কাশীনাথপুরকে সংযুক্ত করে।
সম্পূর্ণ রুটটি রাজশাহী বিভাগ-এর মধ্যে।
এন৭ (বাংলাদেশ)

জাতীয় মহাসড়ক ৭ বা এন৭ বাংলাদেশের একটি জাতীয় মহাসড়ক যা রাজধানী ঢাকার কাছাকাছি দৌলতদিয়া ফেরিঘাট এবং বাগেরহাট জেলার মংলা বন্দরকে সংযুক্ত করেছে। এটি ফরিদপুর, মাগুরা, ঝিনাইদহ, যশোর ও খুলনাসহ দক্ষিণ-পশ্চিমাঞ্চলের কয়েকটি বৃহত্তম শহর ও নগরের মধ্য দিয়ে গেছে। মহাসড়কটি বিভিন্ন স্থানে ঢাকা-খুলনা মহাসড়ক, যশোর-খুলনা মহাসড়ক এবং খুলনা-মংলা মহাসড়ক নামে পরিচিত।
বাংলাদেশে দক্ষিণ-পশ্চিমাংশে অসংখ্য নদ ও নদী রয়েছে, যার ফলে এই মহাসড়কে সবচেয়ে বেশি সেতু ও কালভার্ট রয়েছে। এটি মহাসড়কটি দুই লেনের।
এন৭ তার যাত্রা পথে মোট ৭টি জেলা অতিক্রম করেছে। জেলা গুলো হলো-
এন৭-এর রাজবাড়ী জেলার ও গোয়ালন্দ ও সদর উপজেলার মধ্যে রয়েছে।
এন৭-এর ফরিদপুর জেলার ফরিদপুর সদর ও মধুখালী উপজেলার মধ্যে রয়েছে।
এন৭-এর মাগুরা জেলার শ্রীপুর, মাগুরা সদর ও শালিখা উপজেলার মধ্যে রয়েছে।
এন৭-এর ঝিনাইদহ জেলার ঝিনাইদহ সদর ও কালীগঞ্জ উপজেলার মধ্যে রয়েছে।
এন৭-এর যশোর জেলার যশোর সদর ও অভয়নগর উপজেলার মধ্যে রয়েছে।
জাতীয় ক্রীড়া পরিষদ

জাতীয় ক্রীড়া পরিষদ হচ্ছে বাংলাদেশ সরকার কর্তৃক পরিচালিত এবং যুব ও ক্রীড়া মন্ত্রলালয়ের অন্তর্ভুক্ত ক্রীড়া নিয়ন্ত্রণ সংস্থা; একটি স্বায়ত্বশাসিত প্রতিষ্ঠান, যা জাতীয় ক্রীড়া পরিষদ এ্যাক্ট-১৯৭৪ দ্বারা প্রতিষ্ঠিত | প্রতিষ্ঠানটি বাংলাদেশের ক্রীড়াঙ্গনে সর্বোচ্চ ক্রীড়া সংস্থা। এটি বাংলাদেশ সরকারের পৃষ্ঠপোষকতাধীন ৫১টি ভিন্ন ভিন্ন খেলাধুলা বিষয়ক সংস্থাকে নিয়ন্ত্রণ করে। এটি বাংলাদেশের স্বাধীনতার পর ১৯৭২ সালে বাংলাদেশ ক্রীড়া নিয়ন্ত্রণ সংস্থা হিসেবে প্রতিষ্ঠিত হয়। ১৯৯১ সাল পর্যন্ত এর নাম জাতীয় ক্রীড়া নিয়ন্ত্রণ বোর্ড থাকলেও এর নাম পরে জাতীয় ক্রীড়া পরিষদ রাখা হয়। বর্তমানে বাংলাদেশ সরকারের যুব ও ক্রীড়া মন্ত্রণালয়ের প্রতিমন্ত্রী এই প্রতিষ্ঠানটির প্রধান হিসেবে দায়িত্ব পালন করেন। এটি বাংলাদেশ অলিম্পিক সংস্থাকেও নিয়ন্ত্রণ করে থাকে।
এটি একটি নির্বাহী কমিটির মাধ্যমে পরিচালিত হয়। এই নির্বাহী কমিটি চেয়ারম্যান, ভাইস-চেয়ারম্যান, ট্রেজারার, যুব ও ক্রীড়া মন্ত্রণালয়ের একজন প্রতিনিধি, সকল জাতীয় ক্রীড়া ফেডারেশন/এ্যাসোসিয়েশনের একজন করে প্রতিনিধি, সেনা ক্রীড়া বোর্ড বা আন্তঃবাহিনী ক্রীড়া বোর্ডের একজন প্রতিনিধি, আন্তঃবিশ্ববিদ্যালয় ক্রীড়া বোর্ডের একজন প্রতিনিধি এবং সরকার কর্তৃক মনোনীত দুইজন বিশিষ্ট ক্রীড়াবিদ নিয়ে গঠিত। পরিষদের চেয়ারম্যান এবং সচিব নির্বাহী কমিটির চেয়ারম্যান ও সচিব হিসেবে দায়িত্ব পালন করেন।
ঙ্গাগ-দ্বাং-ছোস-'ফেল

ঙ্গাগ-দ্বাং-ছোস-'ফেল () (১৭৬০-১৮৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সত্তরতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-'ফেল ১৭৬০ খ্রিষ্টাব্দে মধ্য তিব্বতের 'দাম-গ্ঝুং () অঞ্চলের ফা-বোং-দ্কার-রি () নামক স্থানে এক দরিদ্র পরিবারে জন্মগ্রহণ করেন। তার পিতার নাম ছিল আ-রা-দ্বু-র্গ্যান-স্রিন-থার () এবং মাতার নাম ছিল থাং-ব্জাং-ত্শে-রিং-ল্হা-মো ()। কম বয়সে তিনি স্থানীয় এক ধ্নী পরিবারের পশুপালক হিসেবে কাজ করেন। বারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন এবং দ্কা'-ব্চু-ব্লো-ব্জাং-দ্পাল-'ব্যোর () নামক এক ভিক্ষুর নিকট শিক্ষাগ্রহণ করেন। পনেরো বছর বয়সে য়ে-শেস-দ্পাল-'ব্যোর () নামক এক ভিক্ষু তাকে শিক্ষার্থীর শপথ এবং পঁচিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। আটচল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধানের দায়িত্ব গ্রহণ করেন। ১৮২২ খ্রিষ্টাব্দে তিনি দ্গা'-ল্দান বৌদ্ধবিহারের সত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন।
য়ে-শেস-থার-'দোদ

য়ে-শেস-থার-'দোদ () (১৭৫৬-১৮৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাত্তরতম দ্গা'-ল্দান-খ্রি-পা বা প্রধান ছিলেন।
য়ে-শেস-থার-'দোদ ১৭৫৬ খ্রিষ্টাব্দে মধ্য তিব্বতের কোংপো অঞ্চলের সে-বা-স্গাং () নামক স্থানে জন্মগ্রহণ করেন। তার পিতার নাম ছিল স্গ্রোন-মা-দার-র্গ্যাস () এবং মাতার নাম ছিল ব্সোদ-নাম্স-দ্পাল-'দ্জোম ()। দশ বছর বয়সে তিনি 'ব্রু-লা () বৌদ্ধ আশ্রমে স্কাল-ব্জাং-ব্ক্রা-শিস () নামক এক বৌদ্ধ ভিক্ষুর নিকট শিক্ষালাভ শুরু করেন। তেরো বছর বয়সে 'দুল-'দ্জিন-দ্পাল-'ব্যোর-ব্জাং-পো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি সে-রা বৌদ্ধবিহার বিশ্ববিদ্যালয়ে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পা, স্ব্যিন-পা-ছোস-ব্জাং (), কোং-পো-য়ে-শেস-রাব-'ফেল () প্রভৃতি বৌদ্ধ পণ্ডিতদের নিকট শিক্ষালাভ করেন। ছাব্বিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ শেষ করে একচল্লিশ বছর বয়সে এই বিহারের প্রধানের দায়িত্ব লাভ করেন। একষট্টি বছর বয়সে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব গ্রহণ করেন। ১৮২৮ খ্রিষ্টাব্দে তিনি দ্গা'-ল্দান বৌদ্ধবিহারের একাত্তরতম প্রধানের দায়িত্ব লাভ করেন এবং দুই বছর এই পদে থাকার পর তার মৃত্যু হয়।
'জাম-দ্পাল-ত্শুল-খ্রিম্স

'জাম-দ্পাল-ত্শুল-খ্রিম্স () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহাত্তরতম দ্গা'-ল্দান-খ্রি-পা বা প্রধান ছিলেন।
'জাম-দ্পাল-ত্শুল-খ্রিম্স অষ্টাদশ শতাব্দীর দ্বিতীয়ার্ধে মধ্য তিব্বতের থোব-র্গ্যাল-ম্খার-লুং-নাং-পা () নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয়ে শিক্ষালাভ করেন। তার অন্যতম উল্লেখযোগ্য শিক্ষক ছিলেন ব্লো-ব্জাং-য়ে-শেস-ব্স্তান-পা-রাব-র্গ্যাস () নামক দ্বিতীয় র্বা-স্গ্রেং রিন-পো-ছে () উপাধিধারী বৌদ্ধ লামা। ১৮৩৭ খ্রিষ্টাব্দে তিনি দ্গা'-ল্দান বৌদ্ধবিহারের বাহাত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি একাদশ দলাই লামার শিক্ষক হিসেবে দায়িত্ব পালন করেন। ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার উল্লেখযোগ্য শিষ্য ছিলেন।
সেহরি

সেহরি বা সেহেরি বা সাহরী () হল রমযান মাসে অথবা যে কোন দিন সাওম পালনের উদ্দেশ্যে ফজরের নামাজ বা ঊষার পূর্বে বা ভোরের পূর্বে গ্রহণ করা খাবার। সেহেরি শব্দটি আরবি শব্দ "সাহুর" () থেকে এসেছে। ইসলামি রীতি অনুসারে, দিনের অন্যান্য তিনটি প্রধান খাবারের (নাস্তা, দুপুরের খাবার, রাতের খাবারের) পরিবর্তে রমজান মাসে দুটি প্রধান খাবার খাওয়া হয় - একটি হলো সুহুর, অপরটি হলো ইফতার। কোনো কোনো স্থানে ইফতারের পর রাতে আরেক দফা রাতের খাবারও খাওয়া হয়।
রমজান মাসে ভোর থেকে সূর্যাস্ত পর্যন্ত রোজা রাখার পূর্বে সেহরি হলো শেষ খাবার। রোজার সময় যে ক্লান্তি বা খিটখিটে ভাব আসতে পারে, ইসলামি বিশ্বাস অনুযায়ী সেহরি সেই সমস্যাগুলো এড়াতে সাহায্য করে এবং বরকম বয়ে আনে। সহীহ আল-বুখারীর একটি হাদিসে বর্ণিত আছে যে, আনাস ইবনে মালিক (রা.) বলেছেন, "নবীজি (সা.) বলেছেন, 'সেহরি খাও, কেননা সেহরির মধ্যে অনেক কল্যাণ নিহিত রয়েছে।"
মুসাহারাতি হলেন এমন একজন ব্যক্তি যিনি রমজান মাসে সেহরি ও ফজরের নামাজের জন্য মানুষকে ঘুম থেকে জাগিয়ে তোলেন। ইসলামী ইতিহাস অনুযায়ী, বিলাল ইবনে রাবাহ ছিলেন প্রথম মুসাহারাতি। তিনি রাতের বেলায় রাস্তায় রাস্তায় ঘুরে বেড়াতেন এবং মানুষকে জাগিয়ে তুলতেন।
একজন সিরিয়ার দামেস্কের মুসাহারাতি তাঁর পেশা সম্পর্কে বর্ণনা করে বলেন, "রমজানের পবিত্র মাসে আমার কাজ হলো দামেস্কের পুরানো শহরে মানুষকে নামাজ এবং সেহরির খাবারের জন্য জাগিয়ে তোলা।" লেবালনের সিডনের একজন মুসাহারাতির মতে, প্রত্যেক মুসাহারাতির শারীরিক সুস্থতা, ভালো স্বাস্থ্য থাকা উচিত কারণ তাকে প্রতিদিন দীর্ঘ পথ হাঁটতে হয়। তাঁর উচ্চ কণ্ঠস্বর এবং ভালো ফুসফুসের ক্ষমতা থাকা উচিত, পাশাপাশি কবিতা আবৃত্তি করার যোগ্যতাও থাকতে হবে। একজন মুসাহারাতিকে ঘুমন্তদের জাগিয়ে তোলার জন্য সারারাত আল্লাহর কাছে দোয়া করা উচিত।"
মুসাহারাতির এই ঐতিহ্য মিশর, সিরিয়া, সুদান, সৌদি আরব, জর্ডান, ভারত, পাকিস্তান, বাংলাদেশ এবং ফিলিস্তিনে প্রচলিত আছে। বর্তমানে শহরাঞ্চলে এই প্রথাটি অনেকটা হ্রাস পেলেও গ্রামাঞ্চলে এখনো এটি দেখা যায়। বেশ কিছু কারণে মুসাহারাতির সংখ্যা ধীরে ধীরে কমে যাচ্ছে। মুসলমানরা দেরি করে ঘুমান, সেহরির জন্য জাগতে অ্যালার্ম ঘড়ির মতো প্রযুক্তির ব্যবহার এবং শহরগুলোর আকার ও আয়তন বেড়ে যাওয়ায় মুসাহারাতির আওয়াজ শোনা কঠিন হয়ে পড়ছে। তবে, কসিদা গানের পুরনো ঢাকাইয়া ঐতিহ্য এখনও বাংলাদেশের পুরান ঢাকার রাস্তায় দেখা যায়।
ইন্দোনেশিয়ায়, সেহরির খাবার খাওয়ার জন্য বাড়ির লোকজনকে জাগিয়ে তুলতে কেনটোঙ্গান (এক ধরনের বাদ্যযন্ত্র) ব্যবহার করা হয়।
বাংলাদেশসহ অনেক দেশে এখন, সেহরি সময় মসজিদ থেকে মাইক দিয়ে ডেকে জাগিয়ে তোলা হয়। এছাড়া কিছুক্ষণ পর পর সেহরি শেষ হতে কত সময় বাকি আছে তা ঘোষণা করা হয়। একই সাথে বিভিন্ন ইসলামি গজল, গান পরিবেশন করা হয়।
টোকোলাই চা গবেষণা কেন্দ্র

টোকোলাই চা গবেষণা কেন্দ্র (;) অসমের গৌরব , "অসমের সবুজ স্বর্ন" চা পাতার গবেষণা কেন্দ্র। ১৯১১ সনে যোরহাটের টোকলাই নদীর পশ্চিম পাড়ে গবেষণা কেন্দ্রটি স্থাপন করা হয়। উত্তর-পুর্বাঞ্চলের চা-পাতা উৎপাদন ও প্রস্তুতিকরন গবেষণা কারাই হচ্ছে কেন্দ্রটির মূল উদ্যেশ্য। এটি বিশ্বের সর্বৃহৎ চা গবেষণা প্রতিষ্ঠান। ডঃ পি এইচ কার্পেন্টারকে প্রধান বিষয়া রুপে নিযুক্ত করা হয়। অসম সরকার, বঙ্গ সরকার ও চা উদ্যোগ প্রতিষ্ঠার খরচ বহন করে। ১৯৬৪ সনের ১ম জানুয়ারি থেকে বৈজ্ঞানিক ও উদ্যোগিক অনুষ্ঠান পরিষদ , সদস্য চা-বাগান ও চা বোর্ড-এর একটি সমবায়ভিত্তিক গবেষণা কেন্দ্র হিসেবে চা গবেষণা কেন্দ্র গঠন করে । পরিষদটি টোকলাই চা গবেষণা কেন্দ্র পরিচালনার দ্বায়িত্ব গ্রহণ করে।
বাংলাদেশ সড়ক পরিবহন কর্তৃপক্ষ

বাংলাদেশ সড়ক পরিবহন কর্তৃপক্ষ (সংক্ষেপে "বিআরটিএ") মোটর যান অধ্যাদেশ, ১৯৮৩ (সংশোধনী-১৯৮৭) -এর অধ্যায় ২ দ্বারা গঠিত এবং ১৯৮৮ সাল থেকে কার্যক্রম চালাচ্ছে। বিআরটিএ বাংলাদেশের সড়ক পরিবহন খাত ও সড়ক নিরাপত্তা মধ্যে শৃঙ্খলা নিশ্চিত করার জন্য একটি নিয়ন্ত্রক সংস্থা। 
বিআরটিএ ও পরিচালনা এবং নিয়ন্ত্রণ কর্তৃপক্ষ। বিআরটিএ মোটর যান অধ্যাদেশ, ১৯৮৩ উদ্দেশ্য পূরণকল্পে সড়ক পরিবহন ও সেতু মন্ত্রণালয়ের
মাইক প্রোক্টর

মাইকেল জন প্রোক্টর (; জন্ম: ১৫ সেপ্টেম্বর, ১৯৪৬) নাটাল প্রদেশের ডারবানে জন্মগ্রহণকারী দক্ষিণ আফ্রিকার সাবেক ও বিখ্যাত আন্তর্জাতিক ক্রিকেট তারকা। ফাস্ট বোলার ও আক্রমণধর্মী ব্যাটসম্যান হিসেবে ইংল্যান্ডের প্রথম-শ্রেণীর ক্রিকেটে নিজের সক্ষমতা মেলে ধরেছিলেন। ১৯৭০ থেকে ১৯৮০-এর দশকে আন্তর্জাতিক ক্রিকেট অঙ্গন থেকে দক্ষিণ আফ্রিকার বহিষ্কারাদেশের বিপক্ষে অবস্থান নিয়েছিলেন তিনি। ১৯৭০ সালে উইজডেন কর্তৃপক্ষ কর্তৃক বর্ষসেরা ক্রিকেটারের সম্মানে ভূষিত হয়েছিলেন। এছাড়াও, ১৯৬৭ সালে দক্ষিণ আফ্রিকার বর্ষসেরা ক্রিকেটারে ভূষিত হন মাইক প্রোক্টর।
ক্রিকেট খেলা থেকে অবসর নেয়ার পর ক্রিকেট খেলা পরিচালনার জন্য আন্তর্জাতিক ক্রিকেট কাউন্সিল কর্তৃক ম্যাচ রেফারি মনোনীত হয়েছিলেন তিনি। এ দায়িত্ব পালনকালে বিভিন্ন বিতর্কের সাথে জড়িত হয়ে পড়েন।
গ্লুচেস্টারশায়ার প্রকাশ করেছে যে কাউন্টি চ্যাম্পিয়নশিপ মরসুম শুরু হওয়া পর্যন্ত মাইক প্রক্টরের প্রতি সম্মানের চিহ্ন হিসাবে ক্লাবের পতাকা অর্ধনমিত রাখা হবে, যা 5 এপ্রিল 2024 এ শুরু হতে চলেছে। গ্লুচেস্টারশায়ারে তার প্রাক্তন সতীর্থ ডেভিড গ্রেভেনি প্রকাশ করেছেন যে প্রক্টর, তার খেলার ক্যারিয়ার জুড়ে, তার হাঁটুতে প্রচণ্ড ব্যথা নিয়ে খেলেছেন। 
12 ফেব্রুয়ারী 2024-এ, কার্ডিয়াক অ্যারেস্টের পরে তাকে ডারবানের নেটকেয়ার উমহলাঙ্গা হাসপাতালে নিবিড় পরিচর্যা ইউনিটে ভর্তি করা হয়েছিল। এটি প্রকাশিত হয়েছিল যে তার স্বাস্থ্যের অবস্থার অবনতি হতে শুরু করে এবং একটি নিয়মিত অস্ত্রোপচারের সময় তার পরিস্থিতি জটিল হয়ে ওঠে। প্রক্টর ডারবানে ১৭ ফেব্রুয়ারি ২০২৪ সালে ৭৭ বছর বয়সে হার্ট সার্জারির সময় জটিলতার কারণে কার্ডিয়াক অ্যারেস্টে মারা যান।
দক্ষিণ আফ্রিকার হিল্টন কলেজে অধ্যয়ন করেন। ১৯৬৩ ও ১৯৬৪ সালে নাটালের হয়ে নাটফিল্ড সপ্তাহ ও দক্ষিণ আফ্রিকান স্কুলের হয়ে খেলেছেন। তার ভাই এডব্রিউ প্রোক্টর, কাকাতো ভাই এসি প্রোক্টর এবং বাবা ডব্লিউসি প্রোক্টর - তারা সকলেই প্রথম-শ্রেণীর ক্রিকেট খেলেছেন।
মারিয়ানা গুডউইন নাম্নী ১৯৬২ সালের বর্ডার জুনিয়র মহিলা এককের চ্যাম্পিয়নশিপ বিজয়ী টেনিস খেলোয়াড়ের সাথে বিবাহ-বন্ধনে আবদ্ধ হন প্রোক্টর। গুডউইন প্যাম ওয়াটারমেয়ারকে ৬-২, ৬-০ ব্যবধানে পরাজিত করে শিরোপা লাভ করেছিলেন। এছাড়াও, তিনি ১৯৬৭ সালের উইম্বলডন চ্যাম্পিয়নশিপের মহিলাদের এককের তৃতীয় রাউন্ডে, ১৯৬৭ ও ১৯৬৮ সালের ফরাসি চ্যাম্পিয়নশিপের মহিলাদের এককে এবং ১৯৬৮ সালের ফরাসি ওপেনের তৃতীয় রাউন্ডে ও ১৯৬৮ সালের ইউ.এস. ওপেনের মহিলাদের এককের কোয়ার্টার ফাইনালে পৌঁছেছিলেন।
ম্যাচ রেফারি হিসেবে কর্মজীবন শুরু করার পর তিনি প্রায়শই বিতর্কের সম্মুখীন হয়েছেন। ২০০৬ সালের আগস্ট মাসে ওভাল টেস্টের বল টেম্পারিংয়ের কারণে আম্পায়ারের সিদ্ধান্তের প্রেক্ষিতে পাকিস্তান দল চা-বিরতির পর ফিল্ডিং করতে অস্বীকৃতিকালীন তিনি ম্যাচ রেফারির দায়িত্ব পালন করছিলেন। ২০০৭-০৮ মৌসুমে বর্ডার-গাভাস্কার ট্রফির দ্বিতীয় টেস্টে প্রোক্টর বর্ণবাদের অভিযোগে হরভজন সিংকে তিন খেলার জন্য নিষিদ্ধ ঘোষণা করেন। পরবর্তীতে জাস্টিস হ্যানসেন এ সিদ্ধান্ত পরিবর্তন করেন। অ্যান্ড্রু সাইমন্ডস উদ্দেশ্যপ্রণোদিতভাবে বিষয়টি অভিযোগ আকারে এনেছেন ও তিনি ছাড়া অন্য কোন সাক্ষী না থাকায় তাকে উদ্দেশ্য করে হরভজনের ‘বানর’ শব্দ ব্যবহারের বিষয়টি বাতিল হয়ে যায়। এছাড়াও, জাস্টিস হ্যানসেন মাইকেল ক্লার্কের সাক্ষী হবার বিষয়টি প্রশ্ন আকারে তুলে ধরেন। ফলশ্রুতিতে এ ধরনের সমস্যাগুলোর সমাধানে ব্যর্থতার জন্য প্রোক্টর বিশ্বব্যাপী সমালোচিত হন। এছাড়াও, সুনীল গাভাস্কার প্রোক্টরের অস্ট্রেলিয়া প্রীতিরও সমালোচনা করেছেন।
আর্নেস্তো লাক্লাউ

আর্নেস্তো লাক্লাউ (; অক্টোবর ৬, ১৯৩৫ – এপ্রিল ১৩, ২০১৪) ছিলেন একজন আর্জেন্টাইন রাজনৈতিক তাত্ত্বিক। তাকে কখনো-কখনো উত্তর-মার্ক্সবাদী হিসেবে বর্ণনা করা হয়।
তিনি ইউনিভার্সিদাদ ন্যাচানাল ডি বুয়েন্স আয়ার্স (Universidad Nacional de Buenos Aires) হতে ১৯৬৪ সালে ইতিহাস বিষয়ে স্নাতক ডিগ্রি এবং ইউনিভার্সিটি অব এসেক্স (University of Essex) হতে ১৯৭৭ সালে পিএইচডি লাভ করেন।
তিনি ১৯৮৬ সাল থেকে ইউনিভার্সিটি অব এসেক্সে রাষ্ট্রতত্ত্বের অধ্যাপক ছিলেন। এ-বিশ্ববিদ্যালয়ে তিনি ‘ভাববিদ্যা’ (Ideology) ও ‘বক্তৃতা বিশ্লেষণ’ (Discourse Analysis) প্রতিষ্ঠা করেন এবং মানবিক শাখা ও সামাজিক বিজ্ঞানের তাত্ত্বিক অধ্যয়নের জন্য কেন্দ্র চালু করেছেন। বহু বছর ধরে তিনি এ-বিষয়গুলোর উপর স্নাতক প্রোগ্রাম পরিচালনা করেছেন।
তার পরিচালনাধীন থাকা ভাববিদ্যা ও বক্তৃতা বিশ্লেষণ প্রোগ্রাম বাস্তব রাজনৈতিক পেনোমেনার (ব্যক্তিত্ব, বক্তৃতা ও হেজিমোনি) অভিনব পাঠ প্রকাশের লক্ষ্যে বক্তৃতা বিশ্লেষণের একটি স্বতন্ত্র ধরনের ক্রমবিকাশে উপযুক্ত গবেষণার (বিশেষ করে লাকাঁ, ফুকো, দেরিদা ও বার্থের উত্তর-কাঠামোবাদী তত্ত্বের) কাঠামো প্রদান করেছে। এই তাত্ত্বিক ও বিশ্লেষণী নির্দেশনা আজ ‘বক্তৃতা বিশ্লেষণের এসেক্স সম্প্রদায়’ (Essex School of discourse analysis) নামে পরিচিত।
বহু বছর ধরে লাক্লাউ উত্তর আমেরিকা, দক্ষিণ আমেরিকা, পশ্চিম ইউরোপ, অস্ট্রেলিয়া ও দক্ষিণ আফ্রিকার অনেক বিশ্ববিদ্যালয়ে অধ্যাপনা করেছেন। খুব সম্প্রতি তিনি যুক্তরাষ্ট্রের সানি বাফেলো (SUNY Buffalo) ও নর্থওয়েস্টার্ন ইউনিভার্সিটিতে (Northwestern University) অধ্যাপনা করার সুযোগ পেয়েছেন।
চান্তাল মৌফি তার দীর্ঘ-সময়ের সহকর্মী ছিলেন। তিনি হৃদরোগে আক্রান্ত হয়ে ২০১৪ সালে শেষ নিঃশ্বাস ত্যাগ করেন।
লাক্লাউ ১৯৬৯ সাল পর্যন্ত অর্থাৎ ব্রিটিশ দার্শনিক এরিক হবসবাওম (Eric Hobsbawm) যখন তার অক্সফোর্ডে প্রবেশকে সমর্থন দিয়েছেন তখন পর্যন্ত পিএসআইএন-এর (PSIN : Socialist Party of the National Left) সদস্য ছিলেন। তিনি পিএসআইএন-এর প্রতিষ্ঠাতা জর্জ আবেলার্দো রামোসের সাথে সম্পর্কচ্ছেদ করেছেন, যদিও তিনি ২০০৫ সালে ঘোষণা দিয়েছেন যে পরবর্তীতে নেতৃত্বে পরিবর্তন আসায় তিনি তার প্রশংসা করেননি। একই সাক্ষাৎকারে তিনি বলেন যে, তিনি য্রিগোয়েনিস্তা (Yrigoyenista) পরিবার থেকে এসেছেন এবং এটাও উল্লেখ করেন. জাস্তোর (Justo) স্বৈরশাসনের ঘোরবিরোধী পেরোনিস্ট রাজনীতিক আর্তুরো জাউরেৎচি (Arturo Jauretche) তার পিতার ঘনিষ্ঠ বন্ধু ছিলেন।